বিন লাদেন পরিবার
বিন লাদেন পরিবার (আরবি: بن لادن, bin Lādin) বা বিন লাদিন পরিবার হচ্ছে সৌদি আরবের অভিজাত একটি পরিবার, যেটি সৌদি রাজ পরিবারের সাথে অন্তরঙ্গভাবে সম্পর্কযুক্ত। এই পরিবারটি মিডিয়ার সামনে বহুলভাবে প্রসিদ্ধি লাভ করে এর একজন সদস্য ওসামা বিন লাদেনের তৎপরতার জন্য। যিনি আল কায়েদার প্রতিষ্ঠাতা আমীর ছিলেন। অর্থনৈতিক দিক দিয়ে বিন লাদেন পরিবারকে প্রতিনিধিত্ব করে সৌদি বিনলাদিন গ্রুপ, যা বৈশ্বিক তেল বাণিজ্য এবং ইকুইটি ব্যবস্থাপনার মাধ্যমে বাৎসরিক ২ বিলিয়ন ডলার আয় করে থাকে। এবং বিনলাদিন গ্রুপের রয়েছে বিশ্বের সর্ববৃহৎ নির্মাণশিল্পের ফার্ম। এই কন্সট্রাকশন ফার্মের অধীনে লন্ডন, দুবাই এবং জেনেভায় অফিস রয়েছে।